b'\n_START_ARTICLE_\nTarmo Uusivirta\n_START_PARAGRAPH_\nTarmo Tapani Uusivirta (h\xc3\xbc\xc3\xbcdnimi Tare; 5. veebruar 1957 S\xc3\xa4yn\xc3\xa4tsalo \xe2\x80\x93 13. detsember 1999 Jyv\xc3\xa4skyl\xc3\xa4) oli Soome poksija._NEWLINE_Uusivirta oli viiekordne Soome meister keskkaalus (kuni 75 kg) aastatel 1977\xe2\x80\x931979 ja 1981\xe2\x80\x931982._NEWLINE_Uusivirta v\xc3\xb5itis 23. Euroopa meistriv\xc3\xb5istluste kuldmedali keskkaalus (kuni 75 kg) 1979. aastal (K\xc3\xb6lnis). Ta sai keskkaalus (kuni 75 kg) h\xc3\xb5bemedali 2. maailmameistriv\xc3\xb5istlustel 1978. aastal (Belgradis) ja 3. maailmameistriv\xc3\xb5istlustel 1982. aastal (M\xc3\xbcnchenis). _NEWLINE_Uusivirta poksis juunist 1982 kuni aprillini 1992 elukutselisena. Ta pidas kokku 31 kohtumist, millest v\xc3\xb5itis 24 (neist 16 nokaudiga), kaotas 4 (neist 2 nokaudiga) kohtumist ja 3 kohtumist j\xc3\xa4i viiki. _NEWLINE_Uusivirta l\xc3\xb5petas oma elu 43. eluaastal enesetapuga.'